Dona'm les entitats que apareixen en el text següent:
Neus Munté i Fernández (Barcelona, 13 de novembre de 1970) és una política catalana, exconsellera de la Presidència de la Generalitat de Catalunya, exportaveu del Govern i presidenta del Partit Demòcrata Europeu Català, després de la dimissió d'Artur Mas. Advocada de professió, ha exercit en l'àmbit sindical a UGT de Catalunya, on va ocupar altres càrrecs. És diputada al Parlament de Catalunya per Junts pel Sí des del 27 de setembre de 2015, i també ho va ser entre 2002 i 2003 i entre 2010 i 2013 per Convergència i Unió. En la X legislatura, durant el govern d'Artur Mas, va ser també consellera de Benestar Social i Família (2012-2016) i vicepresidenta del Govern de Catalunya i portaveu del Govern (2015-2016). El mes de juliol del 2017, dos mesos abans del referèndum sobre la independència de Catalunya, va abandonar el seu càrrec al govern de la Generalitat. Nascuda a Barcelona el 1970, és llicenciada en Dret per la Universitat de Barcelona i màster en Dret Públic i Organització Administrativa per la Universitat Pompeu Fabra. En l'àmbit familiar, és casada i té dues filles bessones. Professionalment ha treballat com a advocada a la UGT de Catalunya, sindicat del qual continua sent afiliada. A la UGT va ser membre de la Comissió Executiva Nacional de la Federació de Serveis Públics entre 1996 i 1999. Després d'un breu salt a la política durant dos anys va tornar al sindicat durant l'etapa dels governs tripartits, al qual va ocupar el càrrec de Secretària d'Ocupació i Educació i també Secretària de Política Institucional entre 2004 i 2010, moment en què Artur Mas va decidir incloure-la a les candidatures a les eleccions del parlament. Durant la seva feina al capdavant de la secretaria es va mostrar molt sensible a la problemàtica de l'atur i va treballar per millorar la situació de l'atur juvenil i el d'altres col·lectius. En l'àmbit de la política, va entrar a Convergència Democràtica de Catalunya l'any 1996. El perfil de Munté és socialdemòcrata i sobiranista, fins i tot durant l'etapa de Jordi Pujol, quan aquest corrent no era el majoritari. Sorgida de la Joventut Nacionalista de Catalunya, en va ser secretària general adjunta entre el 1998 i el 2000. Dintre de la seva trajectòria institucional, va ser cap de gabinet de Carme Laura Gil, del Departament d'Ensenyament de la Generalitat de Catalunya, entre el 1999 i el 2002 i va ser diputada al Parlament de Catalunya els anys 2002 i 2003. I fins aleshores va ser portaveu d'Ensenyament i d'Universitats de CiU a la cambra, cosa que va provocar una freda relació amb la consellera Irene Rigau, i presidenta de la Comissió d'Igualtat de les Persones. Des del darrer congrés del partit, celebrat el 2012, és secretària executiva de l'àmbit sectorial de CDC. A les eleccions del 25 de novembre de 2012 es va presentar en el número 11 de les llistes de Barcelona de Convergència i Unió i va ser escollida diputada del Parlament. Amb els canvis succeïts en l'executiu d'Artur Mas va assumir la Conselleria de Benestar Social i Família en substitució de Josep Lluís Cleries. El canvi va ser d'última hora per poder quadrar la paritat de sexe i els equilibres entre CDC i Unió a l'executiu. Amb poc coneixement de l'àrea assignada, malgrat estar al capdavant d'un departament complicat i molt sensible en un moment de crisi econòmica, Munté es va mantenir en segon pla, amb un perfil reservat allunyant-se de polèmiques polítiques; va mostrar sensibilitat social i capacitat de gestió, si bé va rebre crítiques a causa de les limitacions pressupostàries la seva experiència i els contactes sindicals van ajudar a superar els conflictes i tensions socials de la legislatura. D'altra banda, es va apostar pel discurs del president Mas d'atribuir la culpa de la manca de recursos al govern central, per exemple amb la llei de la dependència, i la unió entre els conceptes progrés social i progrés nacional.
Neus Munté i Fernández : polític, Barcelona : Entitat_Geopolítica, Govern : govern, Partit Demòcrata Europeu Català : partit_polític, Artur Mas : polític, UGT : organització, Catalunya : Entitat_Geopolítica, Parlament de Catalunya : govern, Junts pel Sí : partit_polític, Convergència i Unió : partit_polític, Benestar Social i Família : govern, Govern de Catalunya : govern, Generalitat : govern, Universitat de Barcelona : educació, Universitat Pompeu Fabra : educació, Comissió Executiva Nacional : organització, Federació de Serveis Públics : organització, Ocupació i Educació : organització, Secretària de Política Institucional : organització, Convergència Democràtica de Catalunya : partit_polític, Munté : polític, Jordi Pujol : polític, Joventut Nacionalista de Catalunya : partit_polític, Carme Laura Gil : polític, Generalitat de Catalunya : govern, Ensenyament : organització, Universitats : organització, referèndum sobre la independència de Catalunya : esdeveniment_polític, Departament d'Ensenyament : govern, CiU : partit_polític, Irene Rigau : polític, Comissió d'Igualtat de les Persones : govern, CDC : partit_polític, Parlament : govern, Conselleria de Benestar Social i Família : govern, Josep Lluís Cleries : polític, Unió : partit_polític, Mas : polític